मोईन ख़ान

मुहम्मद मोईन खान (उर्दू :محمد معین خان) (जन्म २३ सितंबर १९७१), लोकप्रिय रूप से मोईन खान (उर्दूمعین خان) के नाम से जाने जाते हैं, एक पूर्व पाकिस्तानी क्रिकेट खिलाड़ी है, जो मुख्य रूप से  एक विकेटकीपर-बल्लेबाज है, जिन्होंने १९९० से २००४ तक पाकिस्तानी राष्ट्रीय क्रिकेट टीम के लिए टेस्ट और वनडे क्रिकेट खेले। साथ ही मोईन ख़ान ने पाकिस्तानी टीम का नेतृत्व भी किया है।

इन्होंने मुल्तान में वेस्टइंडीज के खिलाफ अपनी अंतरराष्ट्रीय क्रिकेट कैरियर की शुरुआत की थी। इन्होंने टेस्ट क्रिकेट में ६९ मैच खेले जिसमें  विकेटकीपिंग करते हुए १२८ कैच भी लिए हैं। जबकि इन्होंने २१९ एक दिवसीय अंतर्राष्ट्रीय क्रिकेट मैच भी खेले है जिसमें ३२६६ रन बनाये हैं और विकेट के पीछे २१४ कैच और ७४ स्टम्प भी किये हैं। जुलाई २०१३ में, इन्होंने पाकिस्तान क्रिकेट टीम के मुख्य चयनकर्ता के रूप में इक्बाल कासिम की जगह ली और ११ फरवरी २०१४ को इन्हें राष्ट्रीय टीम के मुख्य कोच नियुक्त किया गया था।

अंतर्राष्ट्रीय क्रिकेट कैरियर
मोईन ख़ान ने अपने अंतर्राष्ट्रीय क्रिकेट कैरियर में कुल ६९ टेस्ट क्रिकेट मैच १९९० से २००४ तक खेले थे जबकि २१९ एक दिवसीय अंतर्राष्ट्रीय भी १९९४ से २००४ तक खेले थे।

अंतर्राष्ट्रीय टेस्ट क्रिकेट कैरियर
मोईन ख़ान ने अपने टेस्ट क्रिकेट की शुरुआत २३ नवम्बर १९९४ को वेस्टइंडीज क्रिकेट टीम के खिलाफ की थी और अंतिम अपना अंतिम टेस्ट मैच २० अक्टूबर २००४ को श्रीलंका के खिलाफ था। इन्होंने अपने टेस्ट क्रिकेट जीवन में कुल ६९ टेस्ट मैच खेले थे। ये एक बल्लेबाज  और विकेट-कीपर की भूमिका निभाते थे तो इन्होंने बल्लेबाजी करते हुए कुल २८.५५ की बल्लेबाजी औसत से २७४१ रन बनाए थे जबकि इन्होंने विकेटों के पीछे १२८ कैच और २० स्टम्प किये थे।

एक दिवसीय अंतर्राष्ट्रीय क्रिकेट कैरियर
मोईन ख़ान ने टेस्ट क्रिकेट के मुकाबले एक दिवसीय अंतर्राष्ट्रीय क्रिकेट मैच ज्यादा खेले थे। इन्होंने अपने एक दिवसीय अंतर्राष्ट्रीय क्रिकेट कैरियर की शुरुआत १० नवम्बर १९९० को वेस्टइंडीज के खिलाफ की थी और इन्होंने अपना अंतिम एक दिवसीय मैच १६ अक्टूबर २००४ को श्रीलंका के खिलाफ खेला था। मोईन ख़ान ने अपने वनडे क्रिकेट में कुल २१९ मैच खेले थे जिसमें २३.०० की बल्लेबाजी औसत से ३२६६ रन बनाए थे। जबकि इन्होंने विकेट कीपिंग करते हुए विकेटों के पीछे २१४ कैच और ७४ स्टम्प भी किये थे।

बाहरी कड़ियाँ

इंडियन क्रिकेट लीग पर प्रोफ़ाइल

सन्दर्भ

श्रेणी:1971 में जन्मे लोग
श्रेणी:जीवित लोग
श्रेणी:रावलपिंडी के लोग
श्रेणी:पाकिस्तानी क्रिकेट खिलाड़ी
श्रेणी:पाकिस्तानी टेस्ट क्रिकेट खिलाड़ी
श्रेणी:दाहिने हाथ के बल्लेबाज़
श्रेणी:पाकिस्तान के एक दिवसीय अंतर्राष्ट्रीय क्रिकेट खिलाड़ी